Na temelju članka 120. i 122. Zakona o proračunu („Narodne novine“; broj 144/21), Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“; broj 67/22) i članka 30. Statuta Općine Kaptol („Službeni glasnik Općine Kaptol“ broj; 02/21 i 06/22),  Općinsko vijeće Općine Kaptol, na svojoj 10. sjednici održanoj xx. studenoga 2026., donijelo je  

ODLUKU
o dugoročnom kreditnom zaduženju Općine Kaptol

Članak 1.
Ovom Odlukom Općina Kaptol se dugoročno kreditno zadužuje kod Hrvatske banke za obnovu  i razvitak, Zagreb, Strossmayerov trg 9, za iznos od 3.000.000,00 EUR. 
Kreditnim zaduženjem financirat će se prihvatljivi troškovi na realizaciji projekata financiranih iz sredstava Europske unije i to: 
· Rekonstrukcija i obnova Stari grad Kaptol,
· Izgradnja vatrogasnog spremišta u Kaptolu,
· Izgradnja društveno sportskog objekta u Kaptolu

Članak 2.
Općina Kaptol kreditno će se zadužiti za realizaciju investicija iz članka 1. ove Odluke kod Hrvatske banke za obnovu i razvitak, Zagreb, Strossmayerov trg 9 u iznosu od 3.000.000,00 EUR s PDV-om i to pod sljedećim uvjetima:

	Korisnik kredita:
	Općina Kaptol, Školska 3, 34334 Kaptol, OIB: 09863157252

	Projekti:
	Izgradnja vatrogasnog spremišta u Kaptolu, Izgradnja društveno sportskog objekta u Kaptolu, Rekonstrukcija i obnova Stari grad Kaptol

	Kreditor:
	Hrvatska banka za obnovu i razvitak (,,HBOR") izravno kreditiranje putem programa kreditiranja Investicije javnog sektora

	Iznos kredita u EUR:
	3.000.000,00 EUR

	Namjena kredita:
	Građevinski radovi i opremanje

	Valuta kredita:
	u EUR

	Krajnji rok korištenja kredita:
	do 30.6.2028. godine

	Otplata kredita:
	15 godina bez počeka

	Rok i način otplate kredita:
	u 180 jednakih uzastopnih mjesečnih rata koje dospijevaju zadnjeg dana u mjesecu (1. rata dospijeva 31.07.2028. godine)

	Kamatna stopa:
	3,99% godišnje, fiksna

	Kamatna stopa uz subvenciju:
	Kamatnu stopu moguće je subvencionirati od strane HBOR-a te bi ista u tom slučaju iznosila 3,19% godišnje fiksno. Subvenciju kamatne stope moguće je odobravati do iskorištenja sredstava subvencije.

	Interkalarna kamata:
	U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno.

	Zatezna kamata:
	U skladu s važećom Odlukom o kamatnim stopama HBOR-a, promjenjiva.

	Naknada za obradu kredita:
	0,2% jednokratno, prije prvog korištenja

	Naknada za rezervaciju sredstava:
	Ne naplaćuje se

	Prijevremena otplata kredita:
	Prijevremena otplata moguća je uz prethodnu pisanu obavijest HBOR-u

	Naknada za prijevremenu otplatu kredita:
	Ne naplaćuje se

	Instrumenti osiguranja kredita:
	Standardni instrumenti osiguranja za ovu vrstu financiranja, uključujući, ali ne ograničavajući se na: Zadužnica Korisnika kredita




Članak 3.
Ovlašćuje se Općinski načelnik Općine Kaptol za potpisivanje ugovora o kreditnom zaduživanju, nakon dobivanja suglasnosti Ministarstva financija. Ovlašćuje se 
Općinski načelnik Općine Kaptol za izdavanje instrumenata osiguranja kredita.

Članak 4.
Ova Odluka stupa na snagu danom donošenja, a objavit će se u Službenom glasniku Općine Kaptol te se dostavlja na suglasnost Ministarstvu financija.

PREDSJEDNIK:

